Ko aty oñeñepyrûkuri ojepurahéivo Ñane Retâ Purahéi Guasu, upéi Mbo’ehára Pablino Gómez he’íkuri peteî ñe’êpoty, upéva rire oñeme’ê kuatia’atâ opaite omohu’âva’ekuépe ha ipahápe oñe’êkuri Tembikuaajára David Galeano Olivera, ha’éva ATENEO DE LENGUA Y CULTURA GUARANI Motenondehára Guasu, ojeruréva maymávape ñamomba’eguasu, ñamombareteve ha ñañangareko haĝua, ko’ê ko’êre, ñane Avañe’êre ha jajepytaso haĝua hesehápe oikotevê jave ñanderehe. Imandu’a ATENEO ombotyha 28 ary ha heñoihague 23 jasyporundy ary 1985-pe ha upe guive ko’aĝaite peve hetaiterei mba’éma ojapohague ñane ñe’ê Guarani rayhupápe.